Mesajul "special“ transmis de poliția din Moscova celor care împlinesc 14 ani: "De astăzi, vei răspunde pentru omor și vătămare corporală“.
Poliția din Moscova le-a transmis celor care fac 14 ani un mesaj special. Adolescenților li se transmite ce articole din Codul Penal li se aplică. Clipul video a fost ironizat pe rețelele sociale și a fost șters rapid.
Poliția din Moscova le transmite adolescenților care împlinesc 14 ani un mesaj special de ziua lor: infracțiunile care îi pot duce la închisoare."Tu ai împlinit 14 ani? Felicitări! Bineînțeles, părinții tăi încă sunt responsabili pentru tine, dar la această vârstă răspunzi personal pentru anumite fapte din Codul Penal. De astăzi, vei răspunde pentru omor și vătămare corporală. De asemenea, infracțiuni precum furtul, jaful, furtul auto, șantajul. Vei suporta o pedeapsă severă pentru terorism și luare de ostatici. Crescând, trebuie să știi că porți responsabilitate pentru viol și alte acte de abuz sexual. Pentru huliganism, vandalism și distrugerea bunurilor străine vei răspunde. Viața ta este prioritatea ta principală“, a transmis poliția din Moscova. Clipul video a fost ironizat pe rețelele sociale și a fost șters rapid.